
Comisia pentru buget, 

finanţe şi bănci

Bucureşti,     19.05.2004 

Nr. 324

AVIZ

asupra proiectului de Lege pentru aprobarea Ordonanţei de urgenţă a Guvernului nr. 19/2004 privind unele măsuri premergătoare lansării procesului de privatizare, inclusiv constituirea comisiei de privatizare a Casei de Economii şi Consemnaţiuni CEC-S.A.
Cu adresa nr. P.L.-X 302 din 17 mai 2004, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr. 19/2004 privind unele măsuri premergătoare lansării procesului de privatizare, inclusiv constituirea comisiei de privatizare a Casei de Economii şi Consemnaţiuni CEC-S.A.
In urma examinării proiectului de Lege în şedinţa din 19.05.2004, Comisia, cu 21 de voturi pentru şi 5 abţineri, propune ca acesta să fie supus spre dezbatere şi adoptare cu următoarele amendamente:

1.
Art. 3

“Membrii comisiei de privatizare beneficiază de o indemnizaţie lunară în cuantum de 10% din salariul brut al preşedintelui Consiliului de administraţie al Casei de Economii şi Consemnaţiuni CEC S.A., iar membrii secretariatului tehnic vor primi o indemnizaţie lunară într-un cuantum stabilit de Consiliul de administraţie al CEC S.A. Cheltuielile cu indemnizaţiile membrilor comisiei de privatizare şi secretariatului tehnic al acesteia se suportă de către Casa de Economii şi Consemnaţiuni CEC S.A.”
Articolul 3 va avea următorul cuprins:

“Membrii comisiei de privatizare beneficiază de o indemnizaţie lunară în cuantum de 20% din salariul brut al preşedintelui Consiliului de administraţie al Casei de Economii şi Consemnaţiuni CEC S.A., iar membrii secretariatului tehnic vor primi o indemnizaţie lunară într-un cuantum stabilit de Consiliul de administraţie al CEC S.A. Cheltuielile cu indemnizaţiile membrilor comisiei de privatizare şi secretariatului tehnic al acesteia se suportă de către Casa de Economii şi Consemnaţiuni CEC S.A.”
În vederea corelării cuantumului indemnizaţiei lunare cu cele ale altor comisii de privatizare din sistemul bancar.

